|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-84/2015-02/5  08.06.2015. године  Немањина 22-26  Б е о г р а д |

**Одговор 1 на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15) достављамо вам **Одговор 1** на захтев за додатне информације или појашњења у вези са припремањем понуде за јавну набавку мале вредности услуге транспорта, број јавне набавке ЈН МВ 22/2015:

1. **Питање:** На страни 11. Конкурсне документације, у оквиру III/2 ТЕХНИЧКА СПЕЦИФИКАЦИЈА- ВРСТА И ОПИС ПРЕДМЕТА НАБАВКЕ – ПАРТИЈА 2, наводите следеће:

Предмет набавке је:

организација и извршење услуге транспорта прехрамбених и других врста различитих производа са свим пратећим документима и свим потребним радњама у царинском поступку, из Београда за Верону, Република Италија по следећој динамици:

1) у периоду **од 5. до 10. јуна 2015**. године један камион хладњача, носивости до 7.5т (различите врсте прехрамбених производа)

па опет у следећем ставу:

организација и извршење услуге транспорта промотивног материјала са свим пратећим документима и свим потребним радњама у царинском поступку, из Београда за Милано, Република Италија и испорука павиљон Републике Србије, на локацији “ЕXПО Милано 2015”

1) у периоду **од 5. до 10.јуна 2015.**године једно теретно возило, носивости до 1,2т

У Позиву за подношење понуда који је објављен на Порталу за јавне набавке дана 04.06.2015.године, наводи се да је отварање понуда за наведену јавну набавку 11.06.2015.године. Како је могуће најпре извршити услугу транспорта пре самог отварања понуда, јер у конкурсној документацији захтевате да се услуге транспорта изврше у периоду **од 5. до 10.јуна 2015**.године а отварање понуда за предметну јавну набавку, на којој тек треба да утврдите најповољнијег понуђача је 11.06.2015. године.

Исту захтевану динамику предвидели сте и у оквиру Обрасца понуде за Партију 2, стране 45. и 46., у оквиру табеле у којој понуђач треба да упише појединачне цене.

Да ли се ради о техничкој грешци?

**Одговор**: Уместо горе наведеног рока **од 5. до 10. јуна 2015**. године, рок је од 25. до 30. јуна 2015. године по писаном захтеву Наручиоца.

1. **Питање:** Обзиром да је јавна набавка обликована по партијама

-ПАРТИЈА I

и

-ПАРТИЈА II

**Молим одговор на питање :**

Да ли понуђач који подноси понуду за обе партије (за ПАРТИЈУ 1 и за ПАРТИЈУ 2) доставља два сета докумената, или подноси један сет докумената који у себи садржи обе понуде (VII/1 ОБРАЗАЦ ПОНУДЕ ЗА ПАРТИЈУ 1 и VII/2 ОБРАЗАЦ ПОНУДЕ ЗА ПАРТИЈУ 2, XI МОДЕЛ УГОВОРА за сваку партију, по један образац свих потребних Изјава).

**Одговор:**

* Образац Техничка спецификација се доставља за сваку партију посебно.
* Образац V/I ИЗЈАВА О ИСПУЊАВАЊУ УСЛОВА ЗА УЧЕШЋЕ У ПОСТУПКУ ЈАВНЕ НАБАВКЕ МАЛЕ ВРЕДНОСТИ ЗА ПОНУЂАЧА / ЧЛАНА ГРУПЕ ПОНУЂАЧА

и V/II ИЗЈАВА О ИСПУЊАВАЊУ УСЛОВА ЗА УЧЕШЋЕ У ПОСТУПКУ ЈАВНЕ НАБАВКЕ МАЛЕ ВРЕДНОСТИ ЗА ПОДИЗВОЂАЧА – довољно је у 1 (једном) примерку за обе партије

* Образац понуде се доставља за сваку партију посебно

VIII ОБРАЗАЦ – ИЗЈАВА О НЕЗАВИСНОЈ ПОНУДИ довољно је у 1 (једном) примерку за обе партије

IX и IX/1 ОБРАЗАЦ ИЗЈАВЕ О ОБАВЕЗАМА ПОНУЂАЧА НА ОСНОВУ ЧЛ. 75. СТАВ 2. ЗЈН довољно је у 1 (једном) примерку за обе партије

* X ОБРАЗАЦ ТРОШКОВА ПРИПРЕМЕ ПОНУДЕ понуђач не мора да доставља у понуди. Ако достави може да назначи у табели на коју се партију односи
* XI МОДЕЛ УГОВОРА се доставља за сваку партију посебно

1. **Питање:** На страни 18. Конкурсне документације стоји да у складу са чланом 79. став 1. ЗЈН **Наручилац може пре доношења одлуке о дедели уговора захтевати од понуђача,** чија је понуда на основу извештаја комисије за јавну набавку оцењена као најповољнија, **да достави на увид оригинал или оверену копију свих или појединих доказа наведених у Табели 1.**

Обзиром да су у Табели 1- Услови и Докази од редног број 1 до закључно са редним бројем 4.  **Обавезни услови из члана 75 . ЗЈН**, да сходно члану 78. ЗЈН**‚‚Лице уписано у Регистар понуђача није дужно да приликом подношења понуде, односно пријаве доказује испуњеност обавезних услова‚‚**

**Молим одговор на питање.**

Да ли је понуђач који је регистрован у Регистру понуђача који води Агенција за привредне регистре дужан да на захтев наручиоца доставља оверене копије или оригинале потребних обавезних доказа по Табели 1- (Услови и Докази од редног број 1 до закључно са редним бројем 4.), или је умести њих **довољна оверена копија Решења о регистрацији понуђача Агенције за привредне регистре.**

**Одговор**: Довољна је копија Решења о регистрацији понуђача Агеницје за привредне регистре. Довољно је и да понуђач у понуди да наведе да је уписан у Регистар понуђача. Наручилац ће и без тога извршити проверу да ли је понуђач уписан у Регистар понуђача, сходно начелном правном ставу Републичке комисије за заштиту права по овом питању.